หุ้นปิดลดลงเล็กน้อยเกือบ 1 จุด
ดัชนีหุ้นปิดที่ระดับสูงสุดของวัน 921.10 จุด ลดลง 0.29 จุด หรือ 0.03 % และแตะระดับต่ำสุดที่ 902.46 จุด มูลค่าการซื้อขาย 41,253 ล้านบาท
15 ก.ย. 2553

ดัชนีหุ้นปิดที่ระดับสูงสุดของวัน 921.10 จุด ลดลง 0.29 จุด หรือ 0.03 % และแตะระดับต่ำสุดที่ 902.46 จุด มูลค่าการซื้อขาย 41,253 ล้านบาท 
น.ส.ธีรดา ชาญยิ่งยงค์ ผู้ช่วยผู้อำนวยการ อาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า การที่เห็นวันนี้ดัชนีแกว่งตัวผันผวนในแดนลบทั้งวัน เพราะมีสาเหตุหลักจากความกังวลเรื่องว่าธนาคารแห่งประเทศไทย (ธปท.) จะออกมาตรการคุมเงินไหลเข้าส่งผลให้ช่วงเช้าดัชนีร่วงไปเกือบ 19 จุด 
อย่างไรก็ตาม หลังที่ผู้ว่าแบงก์ชาติออกมายืนยันว่ามาตรการที่ทำอยู่มีประสิทธิภาพพอและจะยังไม่ออกมาตรการใดเพิ่มออกมาในช่วงนี้ ส่งผลให้ดัชนีดีดกลับมาได้ในช่วงท้ายตลาดจนทำให้ดัชนีติดลบเพียงเล็กน้อย 
ทั้งนี้ ระยะต่อไปเชื่อว่า ดัชนียังแกว่งตัวผันผวนในกรอบแคบๆ เพราะนักลงทุนก็ยังติดตามว่าธปท.จะมีการออกมาตรการใดๆ ออกมาหรือไม่อีกหรือไม่ รวมถึงทิศทางการเคลื่อนไหวของค่าเงินบาท 
รวมถึงผลการไต่สวนของศาลปกครองกลาง กรณี กสท. ขอคุ้มครองชั่วคราวในการเปิดประมูล 3 จี เพราะหากออกมาดีจะทำให้เกิดการเก็งกำไรหุ้นกลุ่มสื่อสารและช่วยให้ตลาดคึกคักขึ้น แต่หากรับคุ้มครองชั่วคราว อาจเป็นผลลบกับตลาด 
ด้านกลยุทธ์แนะนำเก็งกำไรหุ้นรายตัว  เพราะตลาดยังมีความผันผวน ซึ่งหากดัชนีรีบาวด์ขึ้นให้รีบขายทำกำไรทันทีที่แนวต้าน 926 จุด ขณะที่แนวรับอยู่ 912 จุด
หลักทรัพย์ที่มีมูลค่าการซื้อขายสูงสุด 5  อันดับ คือ
PTT มูลค่าการซื้อขาย 2,786 ล้านบาท ปิดที่ 281.00 บาท ลดลง 1.00 บาท (-0.35%) 
SCB มูลค่าการซื้อขาย 2,154 ล้านบาท ปิดที่ 92.50 บาท ลดลง 2.00 บาท (-2.12%)  
KBANK  มูลค่าการซื้อขาย 1,946 ล้านบาท  ปิดที่ 105.00 บาท ลดลง 2.50 บาท (-2.33%)  
PTTCH มูลค่าการซื้อขาย 1,862 ล้านบาท ปิดที่ 118.50 บาท ลดลง 0.50 บาท (-0.42%)  
SCC มูลค่าการซื้อขาย 1,833 ล้านบาท ปิดที่ 313.00 บาท เพิ่มข้น 1.00 บาท (+0.32%)